messages: Loe läbi uudislugu ja tee lühike, ühe või kahe lausega kokkuvõte, mis peegeldab selle põhisisu. Vasta ainult eesti keeles!
  
  Tekst:
  
  Õiguskantsler on juhtinud tähelepanu sellele, et riigikogu liikmete osalemine riigi osalusega äriühingute nõukogudes rikub võimude lahususe printsiipi. Personaalse võimude aususe nõude ühe väljendusena sätestab põhiseaduse paragrahv 63 lõige üks, et riigikogu liige ei või olla üheski muus riigiametis. Kui peetakse vajalikuks riigipoolset järelevalvet riigi äriühingute üle, siis tuleb luua vastav kord ehk järelevalvemudel, millel puuduks teises riigiametis olemise tunnus ja mis arvestab ka võimude laususe põhimõttega. Olgu mainitud, et võimude laususe põhimõte rahvapäraseks vasteks on vanasõna. Iga kingsep jäägu oma liistude juurde. Riigikogu põhiseaduskomisjon justkui nõustus õiguskantsleriga, kuid seda üksnes näiliselt oldi nõus sellega, et olukord on põhiseadusvastane, kuid poldud nõus lahendusega, mida Allar Jõks välja pakkus. Riigikogu liikmete osalemine äriühingute nõukogudes üheselt ära keelata. Õiguskantsler, kelle esinemisest oli täna tunda, et kuna lahkumine on käega katsuda, siis erilist diplomaatias ta enam lugu ei pea. Sellega muidugi rahul ei olnud. Kas õiguskantsleri ettepanek on täidetud eelnõu algatamisega, mis võimaldaks riigikogu liikmel äriühingu nõukogusse kuuluda? Vastus on ei, ei ja veelkord ei. Õiguskantsleri ettepaneku täitmiseks näeb põhiseaduse ette tähtajana 20 päeva. Sellesse sättesse on kätketud idee, et põhiseadusega vastuolu tuleb kõrvaldada kiireimal võimalikul moel. Kõige kiiremini saab seaduse põhiseadusega kooskõlla viia sätestades riigikogu liikme staatuse seaduses selge keelu. Jõudude vahekord oli täna sama kui siis, kui arutati Allar Jõksi jätkamist või mitte jätkamist. Reformierakondlane Tõnis Kõiv põhjendas erakonna seisukohta. Samas ei saa aga kuidagi mõistlikuks pidada ka siin saalis kõlanud väiteid justkui tuleks riigikogult ära võtta võimalus riigi jaoks oluliste ettevõtte tegevuse üle kontrolli ja järelevalvet teostada. Riigikogu liikme nõukogusse kuulumise võimaluse säilitamine vajalik just sellel põhjusel. Seadusandlikul võimul peab olema võimalik otseselt kontrollida riigi jaoks tähtsate ettevõtete tegevust. Sest olgem ausad, Eesti riigile kuuluvad olulised ettevõtted ja nende nõukogudes langetatakse strateegilisi otsuseid ja sugugi ei ole mõistlik ega isegi riigimehelik mitte selliste otsuste langetamine, vaid kitsalt ministri õlule või usaldada silmakirjalikult riigikogust välja jäänud poliitikuid. Rohkem kui rahva usalduse pälvinud poliitikuid. Ja nagu öeldud, on Isamaa ja Res Publica liidu esindaja Urmas Reinsalu hoopis teist meelt. Küllap me konsensusega formaalselt täna toetame Allar Jõksi ettepanekut. Ma arvan, et sisulist tahet parlamendi enamusel seda teha ei ole. Ma loodan, et see tahe kujuneb loetud päevade jooksul. Kui see tahe ei kujune. Selliseks, jääb mul üle ainult kutsuda veel kord õiguskantslerit üles väga selgele tegevusele, see tähendab taotlema riigikohtu lahendit, mis annaks ühese vastuse.
messages: user
messages: Riigikogu arutas õiguskantsleri seisukohta parlamendiliikmete kuulumisest äriühingute nõukogudesse.
messages: assistant